Einhverjir aðilar sem fannst stóra Coca Cola dósin við golfskvöllin að Hamri við Borgarnes ekki nógu falleg , sáu ástæðu til að skreyta hana enn frekar í liðinni viku . Þar sem dósin rís eins og klettur úr úthafi á sléttlendinu við Hamar hefur hún verið áberandi í sínum rauða og hvíta lit með röri og öllu tilheyrandi . Fyrir síðustu helgi urðu menn þess varir að búið var að bæta á hana öðrum litum og einhverjum táknum sem aðeins var á færi handritasérfærðinga að lesa úr . Búið er að lagfæra skemmdirnar . Samkvæmt heimildum Skessuhorns munu skreytingarmeistararnir vera á móti kók og framleiðslu þess og hafa farið víðar um lönd í þessum sama tilgangi , þ.e. að sverta vörumerkið með tiltækum ráðum . Samkvæmt sömu heimildum eru skemmdarvargarnir sagðir danskir .